Diari Oficial de la Generalitat Valenciana


Sumari del DOGV 347, del 28-02-1986 (1986/805811)

ORDRE de 8 de gener de 1986, de la Conselleria de Sanitat i Consum, per la qual s'estableixen normes reguladores per als tractaments de deshabituació amb metadona dirigits a toxicòmans dependents d'opiacis.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   347

Data del DOGV
:   28-02-1986

Secció del DOGV
:   ALTRES DISPOSICIONS

Número del document
:   1986/805811


Data del document
:   08-01-1986

Organisme emissor
:   Conselleria de Sanitat i Consum

Tipus de document
:   Ordre

Correcció d'errades

Anàlisi jurídica

Ordre de 8 de gener de 1986, de la Conselleria de Sanitat i Consum, per la qual s'estableixen normes reguladores per als tractaments de deshabituació amb metadona dirigits a toxicòmans dependents d'opiacis.  
L'Ordre de 31 d'octubre de 1985, del Ministeri de Sanitat i Consum, i la Resolució de 22 de novembre de 1985, de la Direcció General de Salut Pública del susdit Departament, estableixen un març jurídic nou per a la planificació i organització del tractament amb metadona. Aquesta normativa nova ve a substituir la contemplada en una Ordre anterior de 20 de maig de 1983 i recull la necessària participació i actuació de les autoritats sanitàries d'aquelles Comunitats Autònomes que, com la Valenciana, han assumit ja competències en aquesta matèria.   
En atenció d'aquests motius, i fent ús de les atribucions establertes en l'article 44 de la Llei 5/1983, de 30 de desembre, de Govern Valencià,   
ORDENE  
Article primer  
Els tractaments de deshabituació amb metadona dirigits a toxicòmans dependent s d?opiacis, que hagen d?efectuar- se dins l?àmbit teritorial de la Comunitat Valenciana, es regiran per les normes generals establertes en l'Ordre de 31 d'octubre de 1985, del Ministeri de Sanitat i Consum, i per les prescripcions particulars que es determinen en aquesta Ordre.   
Article segon  
Correspon a la Direcció General d'Assistència Sanitària, de la Conselleria de Sanitat i Consum, la facultat d'autoritzar els centres o serveis sanitaris, públics o privats sense finalitat lucrativa, que hagen de realitzar els tractaments a què fa referència aquesta Ordre. A tal efecte, els centres o serveis que vulguen obtenir l'autorització per prescriure tractaments de metadona, enviaran a la susdita Direcció General·la sol·licitud corresponent amb la informació que s'específica en l'Annex I, i que es lliurarà en la Delegació Territorial de Sanitat i Consum de la província on radique el Centre.   
Igualment, correspondrà a la Direcció General d'Assistència Sanitària la revocació de les autoritzacions produïdes segons el paràgraf anterior, a petició del representant legal del centre o servei sanitari, d'ofici, quan se n'evidèncie la manca de compliment dels diversos criteris en què es basaren per a les susdites autoritzacions, o en fer-se necessari per raons sanitàries i socials.   
Article tercer  
En compliment d'all o que preveu l'article 4t. i concordants de l'Ordre de 31 d'octubre de 1985, del Ministeri de Sanitat i Consum, són creades les Comissions de Control dels tractaments amb metadona.   
Article quart  
1. Hi haurà una Comissió Central de control dels tractaments amb metadona, de composició paritària amb l'Administració de l'Estat, i que es compondrà pels membres següents:   
-El Director General d'Assistència Sanitària, de la Conselleria de Sanitat i Consum, o funcionari en qui delegue, que actuarà com a President.   
-Tres Vocals, nomenats pel Conseller de Sanitat i Consum.   
-Quatre representants de l'Administració de l'Estat designats pel Delegat del Govern en la Comunitat Valenciana.   
2. Seran funcions de la Comissió Central:   
A) Emetre informe en relació amb les sol·licituds d'autorització lliurades davant la Direcció General d'Assistència Sanitària, per part dels centres o serveis interessats en la prescripció de tractaments amb metadona.   
B) Aprovar, a proposta del metge responsable, els plans terapèutics individuals que serviran de base per a la prescripció del tractament. Tanmateix, la Comissió tindrà facultats per a suspendre o revocar aquests plans en apreciar-se manca de col·laboració en el malalt o fas evident la utilització de substàncies generadores d'addicció per aquest.   
C) Autoritzar-ne, si fa el cas, les dosis excepcionals que observa la Resolució de 22 de novembre de 1985, de la Direcció General de Salut Pública del Ministeri de Sanitat i Consum.   
D) Coordinar i avaluar la informació que sobre la matèria objecte de la seua competència es produesca en l'àmbit territorial de la Comunitat Valenciana.   
E) Formar i seguir el registre de centres i malalts tractats en tota la Comunitat Valenciana.   
F) Proposar a l'autoritat sanitària les mides que considereconvenients per a un millor desplegament de les actuacions que contempla aquesta Ordre.   
G) Elaborar els criteris d'actuació de les comissions provincials que puguen constituir-se a l'empar de l'article 5é d'aquesta Ordre.   
H) Dirimir, si fa el cas, les controvèrsies que puguen sorgir de l'aplicació del que disposa aquesta Ordre.   
I) Qualsevol altra funció que es considere necessària per a l'adequat compliment del que preveu aquesta norma.   
Article cinqué  
1. Quan el volum d'expedients o raons d'eficàcia ho aconsellen, podran constituir-se Comissions Provincials de control dels tractaments amb metadona, amb seu en les Delegacions Territorials de Sanitat i Consum. L'Administració de l'Estat estarà representada paritàriament en la seua composició, i estaran integrades pels membres següents:   
El Delegat Territorial de la Conselleria de Sanitat i Consum, que hi actuarà com a President.   
Um metge psiquiatra designat per la Conselleria de Sanitat i Consum.   
Dos representants de l'Administració de l'Estat designats pel Delegat del Govern en la Comunitat Valenciana.   
2. En relació al seu àmbit territorial d'actuació, les Comissions Provincials tindran com a funcions les que s'observen en els apartats A), B) i C) de l'article 4.2 d'aquesta Ordre, així com qualsevol altra que expressament li fas encomanada.   
3. La facultat de constituir les Comissions Provincials correspondrà a la Direcció General d'Assistència Sanitària, oïda la Comissió Central.   
Article sisé  
Als efectes del que disposa el punt 2, apartat B) de l'article quart, el responsable del centre o servei autoritzat remetrà a la Comissió el pla terapèutic individual per al control del tractament de la metadona, la formalització del qual haurà de fer-se mitjançant la complimentació del protocol que s'adjunta com a Annex II d'aquesta Ordre.   
Article seté.   
1. Les Comissions per al control del tractament amb metadona es regiran en el seu funcionament per les normes que per als òrgans col·legiats són establertes en la Llei de Procediment Administratiu.   
2. La Comissió Central tindrà la seu en la Direcció General d'Assistència Sanitària, els serveis de la qual donaran el suport administratiu que s'hi escaiga.   
DISPOSICIONS FINALS:   
Primera  
La Direcció General d'Assistència Sanitària adoptarà les mides necessàries i dictarà tantes instruccions com siga precís per al millor desplegament d'aquesta Ordre, oïda la Comissió Central per al control del tractament de la metadona   
Segona  
Aquesta Ordre entrarà en vigor a l'endemà de la seua publicació en el Diari Oficial de la Generalitat Valenciana   
València, 8 de gener de 1986.   
ANNEX I  
El Conseller de Sanitat i Consum,  
JOAQUIM COLOMER I SALA  
ANNEX I  
Informació annexa a la sol·licitud d'autorització de centre o servei.   
Et responsable del centre o servei sanitari acompanyarà la sol·licitud d?autorització d'una memòria, que constarà, com a mínim, de la informació següent:  
a)Identificació del centre o servei i adreça postal.   
b) Dependència patrimonial i, si fa el cas, funcional degudament acreditades .   
c) Nom, adreça, DNI i titulació del metge responsable dels programes de tractament, acompanyats del «currículum» corresponent.   
d) Descripció, en aquests termes, de l'equip encarregat de realitzar els tractaments, incloent-hi l'experiència en aquestes activitats.   
e) Memòria en la qual es descriguen els programes de tractament que hom pretén aplicar, incloent-hi els criteris sobre indicacions d'aquestos, la duració en termes generals i les activitats complementàries del programa de tractament.   
f) Mides i mitjans per a la custòdia de la medicació a emprar en els tractaments existents al centrei responsable jurídic o institucional d'aquesta, en cas que en sol·licite responsabilitzar-sede la custòdia i administrar la metadona.   
g) Documentació dels mitjans tècnics de laboratori, propis o de referència, per al diagnòstic analític, seguiment i control terapèutic dels subjectes que hagen de sotmetre's a tractaments.   
h) Modalitats previstes de diagnòstic i tractament de la patologia associada que puga presentar el toxicòman a través del mateix centre o servei de les institucions sanitàries amb responsabilitat en l?atenció al pacient.   
i) Model, si fa el cas, de «contracte terapèutic» on es fixarà els compromisos que adquereix el centre o servei sanitari i l'individu que desige ser tractat.   
ANNEX II  
Pla terapèutic individual.  
El protocol del Pla Terapèutic individual, que serà un imprés oficial de la Conselleria de Sanitat i Consum, haurà de constar, com a mínim, de les previsions següents:  
a) avaluació de la situació física, psíquica, familiar, laboral i social del subjecte que vaja a ser tractat.  
b) Avaluació de la histèria de la drogodependència del subjecte des del seu inici fins el moment d'anar a tractament que incloga el diagnòstic de la toxicomania actual.  
c) Pla de tractament, amb l'estimació prevista de la duració de l?administració de metadona, pautes de dosificació, pautes d'assistència psico-social i controls analítics.  
d) Dades d?identificació del pacient.  
e) Acceptació, si fa el cas, del contracte terapèutic.  
ADMINISTRACIO DE JUSTICIA  
AUDIENCIA TERRITORIAL DE VALENCIA  
SALA SEGONA  
DEL CONTENCIOSO-ADMINISTRATIU  
EDICTE [227]  
L'Excma. Diputació Provincial de Castelló ha interposat davant d'aquesta Sala recurs contencioso-administratiu contra Resolució de la Conselleria de Cultura, Educació i Ciència, de 4 de novembre de 1985, que desestima el recurs de reposició interposat per la Corporació Provincial contra una altra resolució de 21 de maig de 1985, de la Direcció General d'Educació Bàsica i Ensenyaments Especials, per la qual es denegava la subvenció als Centres d'Educació Especial de la Diputació; el qual ha quedat registrat al núm. 29 de 1986.